Bonnin vanha raatihuone

Bonnin vanha raatihuone () on tunnettu nähtävyys Bonnin kaupungissa, Saksan Nordrhein-Westfalenissa. Se sijaitsee Marktplatzin itäisellä laidalla.

Raatihuone rakennettiin vuosina 1737–1738, ja se korvasi keskiaikaisen rakennuksen. Raatihuone edustaa rokokoota, ja sen suunnitteli arkkitehti Michel Leveilly. Peruskiven muurasi vaaliruhtinas Clemens August 24. huhtikuuta 1737. Raatihuone otettiin käyttöön 1738, mutta se saatiin kokonaan valmiiksi vasta noin vuonna 1780.

Kunnallishallinto siirtyi pois raatihuoneesta vuonna 1978, kun uusi raatihuone rakennettiin Nordstadtiin. Vanha raatihuone peruskorjattiin vuosina 2010–2011, ja sitä käytetään edelleen kaupungin edustustehtävissä. Vanhassa raatihuoneessa on myös mahdollista mennä naimisiin.

 Lähteet 

 Aiheesta muualla 

 Rakennuksen virtuaalinen esittely

Luokka:Bonn
Luokka:Saksan raatihuoneet
Luokka:Nordrhein-Westfalenin rakennukset ja rakennelmat